CELEX: 
Language: fi
Date: 2009-09-26 00:00:00
Title: 2009/628/EY,Euratom: Euroopan parlamentin päätös, tehty 23 päivänä huhtikuuta 2009 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka I – Euroopan parlamentti#Euroopan parlamentin päätöslauselma 23. huhtikuuta 2009 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka I – Euroopan parlamentti

26.9.2009   
            
            
               FI
            
            
               Euroopan unionin virallinen lehti
            
            
               L 255/1
            
         
      EUROOPAN PARLAMENTIN PÄÄTÖS,
   
   tehty 23 päivänä huhtikuuta 2009,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka I – Euroopan parlamentti
   (2009/628/EY, Euratom)
   EUROOPAN PARLAMENTTI, joka
   
               —
            
            
               ottaa huomioon Euroopan unionin yleisen talousarvion varainhoitovuodeksi 2007 (1),
            
         
               —
            
            
               ottaa huomioon Euroopan yhteisöjen lopullisen tilinpäätöksen varainhoitovuodelta 2007 – Nide I (SEC(2008) 2359 – C6-0416/2008) (2),
            
         
               —
            
            
               ottaa huomioon selvityksen talousarvio- ja varainhallinnosta varainhoitovuodelta 2007, pääluokka I – Euroopan parlamentti (3),
            
         
               —
            
            
               ottaa huomioon sisäisen tarkastajan vuosikertomuksen vuodelta 2007,
            
         
               —
            
            
               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2007 ja tarkastettujen toimielinten vastaukset (4),
            
         
               —
            
            
               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (5),
            
         
               —
            
            
               ottaa huomioon EY:n perustamissopimuksen 272 artiklan 10 kohdan ja 275 artiklan sekä Euratomin perustamissopimuksen 179 a artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (6) ja erityisesti sen 145, 146 ja 147 artiklan,
            
         
               —
            
            
               ottaa huomioon Euroopan parlamentin talousarvion toteuttamista koskevien sisäisten sääntöjen (7) 13 artiklan,
            
         
               —
            
            
               ottaa huomioon varainhoitoasetuksen 147 artiklan 1 kohdan, jonka mukaan toimielinten on pyrittävä kaikin tavoin toimimaan vastuuvapauden myöntämistä koskevaan Euroopan parlamentin päätökseen liitettyjen huomautusten mukaisesti,
            
         
               —
            
            
               ottaa huomioon 15. maaliskuuta 2006 antamansa päätöslauselman vuoden 2007 talousarviomenettelyn suuntaviivoista pääluokkia II, IV, V, VI, VII, VIII (A) ja VIII (B) varten sekä alustavasta ennakkoarviosta Euroopan parlamentin tuloista ja menoista (pääluokka I) (8),
            
         
               —
            
            
               ottaa huomioon työjärjestyksen 71 artiklan, 74 artiklan 3 kohdan ja liitteen V,
            
         
               —
            
            
               ottaa huomioon talousarvion valvontavaliokunnan mietinnön (A6-0184/2009),
            
         
               A.
            
            
               ottaa huomioon, että tilintarkastustuomioistuimen vuosikertomuksessa todetaan hallintomenoista vuodelta 2007, että kaikki toimielimet käyttivät tyydyttävällä tavalla varainhoitoasetuksen edellyttämiä valvontajärjestelmiä ja että testatuissa tapahtumissa ei esiintynyt olennaisia virheitä (9),
            
         
               B.
            
            
               huomauttaa, että pääsihteeri vakuutti 3. kesäkuuta 2008 saaneensa riittävän varmuuden siitä, että parlamentin talousarvio on toteutettu moitteettoman varainhoidon periaatteiden mukaisesti ja että käyttöön otettu valvontajärjestelmä antaa riittävät takeet tilien perustana olevien toimien laillisuudesta ja asianmukaisuudesta,
            
         
               1.
            
            
               myöntää puhemiehelle vastuuvapauden Euroopan parlamentin talousarvion toteuttamisesta varainhoitovuonna 2007;
            
         
               2.
            
            
               esittää huomautuksensa oheisessa päätöslauselmassa;
            
         
               3.
            
            
               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).
            
         
      
         
            Puhemies
         
         Hans-Gert PÖTTERING
         
      
      
         
            Pääsihteeri
         
         Klaus WELLE
         
      
   
   
      (1)  EUVL L 77, 16.3.2007.
   
      (2)  EUVL C 287, 10.11.2008, s. 1.
   
      (3)  EUVL C 148, 13.6.2008, s. 1.
   
      (4)  EUVL C 286, 10.11.2008, s. 1.
   
      (5)  EUVL C 287, 10.11.2008, s. 111.
   
      (6)  EYVL L 248, 16.9.2002, s. 1.
   
      (7)  PE 349.540/Bur/ann/def.
   
      (8)  EUVL C 291 E, 30.11.2006, s. 311.
   
      (9)  EUVL C 286, 10.11.2008, 11.6 kohta.
   
      
         EUROOPAN PARLAMENTIN PÄÄTÖSLAUSELMA
      
      23. huhtikuuta 2009,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka I – Euroopan parlamentti
      EUROOPAN PARLAMENTTI, joka
      
                  —
               
               
                  ottaa huomioon Euroopan unionin yleisen talousarvion varainhoitovuodeksi 2007 (1),
               
            
                  —
               
               
                  ottaa huomioon Euroopan yhteisöjen lopullisen tilinpäätöksen varainhoitovuodelta 2007 – Nide I (SEC(2008) 2359 – (C6-0416/2008) (2),
               
            
                  —
               
               
                  ottaa huomioon selvityksen talousarvio- ja varainhallinnosta varainhoitovuodelta 2007, pääluokka I – Euroopan parlamentti (3),
               
            
                  —
               
               
                  ottaa huomioon sisäisen tarkastajan vuosikertomuksen vuodelta 2007,
               
            
                  —
               
               
                  ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2007 ja tarkastettujen toimielinten vastaukset (4),
               
            
                  —
               
               
                  ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (5),
               
            
                  —
               
               
                  ottaa huomioon EY:n perustamissopimuksen 272 artiklan 10 kohdan ja 275 artiklan sekä Euratomin perustamissopimuksen 179 a artiklan,
               
            
                  —
               
               
                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (6) ja erityisesti sen 145, 146 ja 147 artiklan,
               
            
                  —
               
               
                  ottaa huomioon Euroopan parlamentin talousarvion toteuttamista koskevien sisäisten sääntöjen (7) 13 artiklan,
               
            
                  —
               
               
                  ottaa huomioon varainhoitoasetuksen 147 artiklan 1 kohdan, jonka mukaan toimielinten on pyrittävä kaikin tavoin toimimaan vastuuvapauden myöntämistä koskevaan Euroopan parlamentin päätökseen liitettyjen huomautusten mukaisesti,
               
            
                  —
               
               
                  ottaa huomioon 15. maaliskuuta 2006 antamansa päätöslauselman vuoden 2007 talousarviomenettelyn suuntaviivoista pääluokkia II, IV, V, VI, VII, VIII (A) ja VIII (B) varten sekä alustavasta ennakkoarviosta Euroopan parlamentin tuloista ja menoista (pääluokka I) (8),
               
            
                  —
               
               
                  ottaa huomioon työjärjestyksen 71 artiklan, 74 artiklan 3 kohdan ja liitteen V,
               
            
                  —
               
               
                  ottaa huomioon talousarvion valvontavaliokunnan mietinnön (A6-0184/2009),
               
            
                  A.
               
               
                  ottaa huomioon, että tilintarkastustuomioistuimen vuosikertomuksessa todetaan hallintomenoista vuodelta 2007, että kaikki toimielimet käyttivät tyydyttävällä tavalla varainhoitoasetuksen edellyttämiä valvontajärjestelmiä ja että testatuissa tapahtumissa ei esiintynyt olennaisia virheitä (9),
               
            
                  B.
               
               
                  huomauttaa, että pääsihteeri vakuutti 3. kesäkuuta 2008 saaneensa riittävän varmuuden siitä, että parlamentin talousarvio on toteutettu moitteettoman varainhoidon periaatteiden mukaisesti ja että käyttöön otettu valvontajärjestelmä antaa riittävät takeet tilien perustana olevien toimien laillisuudesta ja asianmukaisuudesta,
               
            Merkittävät muutokset parlamentin budjettihallintoon vaalikaudella 2004–2009
      
                  1.
               
               
                  muistuttaa, että tämä vastuuvapausmenettely on viimeinen vaalikaudella 2004–2009, jonka aikana EU:n budjettihallintoon yleensä ja etenkin parlamentin budjettihallintoon on tehty monia muutoksia;
               
            
                  2.
               
               
                  muistuttaa, että uusi varainhoitoasetus pantiin täysimääräisesti täytäntöön tämän vaalikauden aikana ja että sitä tarkistettiin jälleen vuonna 2008, minkä seurauksena varainhoitoon tehtiin merkittäviä muutoksia, etenkin kiristämällä hankintoja koskevia sääntöjä ja parantamalla varainhoitomenettelyjen valvontaketjun rakennetta, lisäämällä tulojen ja menojen hyväksyjien vastuuta ja hajauttamalla varainhoidon valvontaa; toteaa, että nämä muutokset ovat edellyttäneet pätevää lisähenkilöstöä ja ylimääräistä hallinnollista työtä ja että parlamentin pääosastot ovat katsoneet niiden edistäneen tehokkaasti moitteettoman varainhoidon edellytyksiä;
               
            
                  3.
               
               
                  toteaa kuitenkin, että varainhoitoasetusta on ehkä tarkistettava perinpohjaisemmin, koska joidenkin menettelyjen soveltaminen parlamentin yksiköissä on osoittautunut liian työlääksi; on pahoillaan, että tämä on lisännyt poikkeusten määrää (ne on lueteltu vuotuisten toimintakertomusten liitteissä);
               
            
                  4.
               
               
                  muistuttaa, että uusi varainhoitoasetus, joka edellyttää erikoistuneen henkilöstön merkittävää lisäämistä, tuli voimaan samaan aikaan kuin tarkistetut henkilöstösäännöt ja yhteisöjen muuta henkilöstä koskevat palvelussuhteen ehdot (10), mikä asetti erinäisiä rajoitteita parlamentin hallinnolle;
               
            
                  5.
               
               
                  muistuttaa, että Euroopan unioniin liittyi 10 uutta jäsenvaltiota vuonna 2004 ja Bulgaria ja Romania vuonna 2007 ja että lähinnä tästä syystä henkilöstön määrä kasvoi ajalla 1. tammikuuta 2004 – 31. joulukuuta 20084 662:sta 6 101:een (kaikki ura-alueet yhteenlaskettuina); pitää näin ollen myönteisinä parlamentin hallinnon ponnisteluja hoitaa tämä henkilöstömäärän merkittävä kasvu ripeästi; toteaa lisäksi, että lähes kaikki lisävirat on perustettu laajentumisen vaikutuksesta ja että muun kuin laajentumiseen liittyvän henkilöstön nettokasvu on vain 1,2 prosenttia;
               
            
                  6.
               
               
                  panee merkille, että vuonna 2007 parlamentin avustajakorvauksista tehdyistä maksuista 99,9 prosenttia oli perusteltu säännönmukaisesti ja että tämä prosenttimäärän kasvu juontaa juurensa siitä, että puhemiehistö hyväksyi entistä paremmat tositteiden esittämistä koskevat menettelyt, hallinto ponnisteli huomattavasti asian eteen ja jäsenet kiinnittivät asiaan entistä enemmän huomiota;
               
            
                  7.
               
               
                  korostaa, että ensimmäistä kertaa parlamentin perustamisen jälkeen jäsenvaltiot pääsivät sopimukseen parlamentin jäsenten asemaa koskevista säännöistä; toteaa, että näiden sääntöjen myötä kaikki jäsenet saavat saman palkan ja ovat vakuutettuja samalla tavalla ja että näin päästään eroon kansallisissa palkoissa vallinneista huomattavista eroavaisuuksista ja saadaan aikaan kaikkia korvauksia ja palkkoja koskeva avoin järjestelmä;
               
            
                  8.
               
               
                  muistuttaa, että avustajien asemaa koskevien sääntöjen hyväksymistä pidettiin vuoden 2007 talousarvion suuntaviivoista annetussa päätöslauselmassa yhtenä ensisijaisista tavoitteista; pitää näin ollen myönteisenä, että neuvosto hyväksyi 19. joulukuuta 2008 komission ehdotuksen (KOM(2008) 786), sellaisena kuin se oli parlamentin tarkistamana (11); katsoo, että sen voimaantulon heinäkuussa 2009 pitäisi lisätä huomattavasti näiden varojen käytön avoimuutta ja taata avustajien sosiaalisten oikeuksien ja työoikeuksien täysimääräinen noudattaminen;
               
            Selvitys talousarvio- ja varainhallinnosta (12)
      
      
                  9.
               
               
                  toteaa, että Euroopan parlamentin tulot vuonna 2007 olivat määrältään 144 449 007 euroa (126 126 604 euroa vuonna 2006);
               
            Lopullinen tilinpäätös 2007 (euroina)
      
                  10.
               
               
                  panee merkille seuraavat summat, joiden perusteella parlamentin tilit varainhoitovuodelta 2007 on päätetty:
                  
                              a)   Käytettävissä olleet määrärahat
                              
                           
                        
                              määrärahat 2007
                           
                           
                              1 397 460 174
                           
                        
                              erikseen esitetyt siirrot varainhoitovuodelta 2006
                           
                           
                              4 817 000
                           
                        
                              automaattiset siirrot varainhoitovuodelta 2006
                           
                           
                              188 746 822,24
                           
                        
                              käyttötarkoitukseensa sidottuihin tuloihin perustuvat määrärahat vuodelta 2007
                           
                           
                              42 522 400,66
                           
                        
                              käyttötarkoitukseensa sidottuihin tuloihin perustuvien määrärahojen siirrot varainhoitovuodelta 2006
                           
                           
                              34 640 774,58
                           
                        
                              Yhteensä
                           
                           
                              1 668 187 171,48
                           
                        
                              b)   Määrärahojen käyttö varainhoitovuonna 2007
                              
                           
                        
                              sitoumukset
                           
                           
                              1 594 372 252,26
                           
                        
                              suoritetut maksut
                           
                           
                              1 329 131 440,46
                           
                        
                              maksamatta olevat maksumäärärahat ja käyttötarkoitukseensa sidottuihin tuloihin perustuvat sitomattomat määrärahat
                           
                           
                              263 564 514,64
                           
                        
                              seuraavalle vuodelle siirretyt määrärahat, mukaan lukien käyttötarkoitukseensa sidottuihin tuloihin perustuvat määrärahat
                           
                           
                              263 564 514,64
                           
                        
                              peruuntuneet määrärahat
                           
                           
                              31 691 180,38
                           
                        
                              c)   Talousarviosta saatu rahoitus
                              
                           
                        
                              saatu vuonna 2007
                           
                           
                              144 449 007,32
                           
                        
                              
                                          d)
                                       
                                       
                                          Kokonaistase 31. joulukuuta 2007
                                       
                                    
                           
                              1 788 830 683
                           
                        
            
                  11.
               
               
                  toteaa, että parlamentin alkuperäisessä talousarviossa vuodeksi 2007 hyväksyttyjen määrärahojen määrä oli 1 397 460 174 euroa, mikä tarkoittaa 6 prosentin kasvua vuoden 2006 talousarvioon (1 321 600 000 euroa) nähden, ja että vuonna 2007 ei tehty lisätalousarvioita;
               
            
                  12.
               
               
                  huomauttaa, että parlamentti päätti aikaisempien vuosien tapaan olla palauttamatta käyttämättä jääneitä rahoja jäsenvaltioille ja toteuttaa sen sijaan vuoden lopussa eri budjettikohtien määrärahoista ”keräilysiirron”, jonka suuruus oli 25 000 000 euroa (2006: 37 246 425 euroa) ja jolla oli tarkoitus rahoittaa kiinteistön hankkiminen Wienistä Euroopan unionin taloa varten yhdessä komission kanssa; panee kuitenkin merkille, että 24. huhtikuuta 2007 varainhoitovuoden 2005 vastuuvapaudesta antamassaan päätöslauselmassa (13) parlamentti pyysi ottamaan kiinteistömenot talousarvion selkeyden vuoksi talousarvioon sen sijaan, että niitä rahoitettaisiin keräilysiirtojen avulla;
               
            
                  13.
               
               
                  pitää myönteisenä, että talousarvio- ja varainhallintoa koskevasta selvityksestä on – aiemmissa vastuuvapauspäätöslauselmissa toivottuun tapaan – tullut parlamentin varainhoitoa selkeästi ja avoimesti ohjaava väline kulloisenakin varainhoitovuonna, jota se koskee;
               
            Parlamentin tilinpäätös
      
                  14.
               
               
                  panee merkille, että parlamentin tilinpitäjä totesi lopullista tilinpäätöstä varmentaessaan, että hänellä on kohtuullinen varmuus siitä, että tilinpäätös antaa kaikilta olennaisilta osiltaan oikean ja riittävän kuvan parlamentin taloudellisesta asemasta; panee lisäksi merkille hänen lausuntonsa, että hänen tietoonsa ei ole tullut asioita, jotka edellyttäisivät varaumien esittämistä;
               
            
                  15.
               
               
                  palauttaa mieliin puhemiehen päätöksen varainhoitovuoden 2007 tilinpäätöksen hyväksymisestä;
               
            
                  16.
               
               
                  huomauttaa, että varainhoitovuoden 2007 taloudellinen tulos oli 209 985 279 euroa tappiollinen, mikä selittyy pääasiassa sillä, että vastuiden määrä kasvoi 256 095 000 euroa, ja toteaa, että tämä määrä vastaa eräille parlamentin jäsenryhmille maksettavia vanhuuseläkkeitä, jotka parlamentti rahoittaa suoraan jäsenten kuluja ja korvauksia koskevien sääntöjen liitteen III nojalla;
               
            
                  17.
               
               
                  pyytää pääsihteeriä ilmoittamaan, minkä suuruiset määrärahat jäsenten eläkkeisiin todennäköisesti tarvitaan jäsenten asemaa koskevien sääntöjen tultua voimaan ja miten määrä jaetaan kirjanpitotarkoituksiin parlamentin taseessa;
               
            
                  18.
               
               
                  panee merkille, että taseen liitteissä parlamentin kiinteistöjen arvoksi on kirjattu 1 015 159 978 euroa poistojen jälkeen hankintakustannusten kokonaismäärän ollessa 1 650 945 693 euroa; kehottaa pääsihteeriä selvittämään kunkin parlamentin omistuksessa olevan kiinteistön nykyistä markkina-arvoa sen hankintakustannuksiin verrattuna;
               
            Pääsihteerin tarkastuslausuma
      
                  19.
               
               
                  pitää myönteisenä pääsihteerin johtavana valtuutettuna tulojen ja menojen hyväksyjänä 3. kesäkuuta 2008 antamaa lausuntoa, joka koski tulojen ja menojen hyväksyjien vuotuisia toimintakertomuksia vuodelta 2007 ja jossa hän vakuutti saaneensa riittävän varmuuden siitä, että parlamentin talousarvio on toteutettu moitteettoman varainhoidon periaatteiden mukaisesti ja että käyttöön otettu valvontajärjestelmä antaa tarvittavat takeet tilien perustana olevien toimien laillisuudesta ja asianmukaisuudesta;
               
            
                  20.
               
               
                  panee kuitenkin merkille hänen tarkastuslausumaan sisällyttämänsä huomautuksen, että parlamentin jäsenten korvauksia, mukaan lukien jäsenten avustajamenot, koskevasta sääntelykehyksestä on tullut niin monimutkainen, että se vakavasti vaikeuttaa moitteetonta käytännön toteutusta, ja että hän on tästä syystä tehnyt aloitteen uudesta järjestelmästä, jonka olisi tarkoitus tulla voimaan heinäkuuhun 2009 mennessä;
               
            Pääjohtajien toimintakertomukset
      
                  21.
               
               
                  panee tyytyväisenä merkille, että kaikki pääjohtajat pystyivät antamaan varauksettoman tarkastuslausuman talousarvion toteutuksesta yksiköissään vuonna 2007;
               
            
                  22.
               
               
                  on tietoinen siitä, että toimintakertomukset ovat sisäinen hallintoväline, joiden päätarkoituksena on antaa pääsihteerille selkeä yleiskuva hallinnon toiminnasta ja erityisesti mahdollisista puutteista;
               
            
                  23.
               
               
                  huomauttaa, että kunkin pääosaston toimintakertomuksessa luetellaan poikkeukset ja eritellään poikkeamiset varainhoitoasetuksen säännöksistä ja sille alisteisista säännöistä; on huolestunut siitä, että tällaisten poikkeusten määrä on huomattavasti suurempi kuin hyväksymismerkinnän epäämisten vuotuinen keskiarvo ennen vuotta 2003 varainhoitoasetuksen uudistamista edeltävällä kaudella, jolloin varainhoidon valvojan oli hyväksyttävä kaikki toimet;
               
            Tilintarkastustuomioistuimen vuosikertomus varainhoitovuodelta 2007
      
                  24.
               
               
                  panee merkille tilintarkastustuomioistuimen havainnon hallintomenoista vuodelta 2007, että kaikki toimielimet käyttivät tyydyttävällä tavalla varainhoitoasetuksen edellyttämiä valvontajärjestelmiä ja että testatuissa tapahtumissa ei esiintynyt olennaisia virheitä;
               
            
                  25.
               
               
                  panee merkille tilintarkastustuomioistuimen vuosikertomukseen varainhoitovuodelta 2007 sisältyvät parlamenttia koskevat havainnot sekä parlamentin vastaukset henkilöstön palkkoihin 1. toukokuuta 2004 voimaan tulleiden tarkistettujen henkilöstösääntöjen myötä sovellettavista kertoimista ja vuodelta 2006 siirretyistä määrärahoista vuonna 2007 suoritetuista maksuista, jotka koskivat D5-rakennukseen vuonna 2008 asennettavia teräväpiirtolähetyskameroita;
               
            
                  26.
               
               
                  panee lisäksi merkille vuosikertomuksen osion aiemmissa vuosikertomuksissa esitettyjen huomautusten seurannasta ja siinä esitetyt huomautukset virkamatkoilla aiheutuneiden majoituskustannusten kiinteämääräisistä korvauksista, parlamentin avustajakorvauksen käyttöön liittyvistä tositteista ja tarpeesta määrittää jäsenten vapaaehtoiseen lisäeläkejärjestelmään liittyen selkeät säännöt parlamentin sekä eläkejärjestelmän jäsenten taloudellisista sitoumuksista ja vastuista siltä varalta, että ilmenee vastuuvajaus;
               
            
                  27.
               
               
                  panee merkille parlamentin tilintarkastustuomioistuimen kanssa pidetyssä kuulemismenettelyssä antamat vastaukset;
               
            Pääsihteerin edellisen vastuuvapauspäätöslauselman perusteella toteuttamat jatkotoimet
      
                  28.
               
               
                  pitää myönteisinä puhemiehistön jäsenten asemaa koskevien sääntöjen soveltamisohjeista ja parlamentin avustajakorvauksesta 10. maaliskuuta 2008, 19. toukokuuta 2008 ja 7. heinäkuuta 2008 tekemiä päätöksiä, jotka seuraavat suoraan vuotta 2006 koskevien vastuuvapauspäätösten yhteydessä annetuista suosituksista; pitää lisäksi myönteisenä, että parlamentin puhemies on sitoutunut panemaan nämä päätökset täytäntöön;
               
            
                  29.
               
               
                  muistuttaa, että varainhoitoasetuksen 147 artiklan 1 kohdan mukaan komission ja muiden toimielinten on pyrittävä kaikin tavoin toimimaan vastuuvapauden myöntämistä koskevaan parlamentin päätökseen liitettyjen huomautusten mukaisesti;
               
            
                  30.
               
               
                  onnittelee näin ollen pääsihteeriä siitä, että tämä on toimittanut hallinnolta edellisessä vastuuvapauspäätöslauselmassa vaaditut selvitykset hyvissä ajoin ennen varainhoitovuotta 2007 koskevaa vastuuvapausmenettelyä;
               
            
                  31.
               
               
                  panee merkille oikeudellisen yksikön 29. huhtikuuta 2008 tekemän päätelmän (SJ 775/06) vastuuvapauden myöntämistä vuodelta 2006 koskevaan, 22. huhtikuuta 2008 annettuun parlamentin päätöslauselmaan sisältyneistä vapaaehtoista eläkerahastoa koskeneista kohdista seuraavasti: ”Puhemiehistöllä on oma toimivalta ja tehtävät, jotka on määritelty parlamentin työjärjestyksessä. On siis puhemiehistön tehtävä päättää, haluaako se noudattaa vai olla noudattamatta täysistunnon 22. huhtikuuta 2008 antamassaan päätöslauselmassa ilmaisemaa kantaa.”; katsoo kuitenkin, ettei tämä parlamentin työjärjestykseen perustuva päätelmä sovi täysin yhteen EY:n perustamissopimuksen 276 artiklaan perustuvan varainhoitoasetuksen 147 artiklan 1 kohdan selvän merkityksen kanssa;
               
            Sisäisen tarkastajan kuuleminen
      
                  32.
               
               
                  toteaa, että asiasta vastaavan valiokunnan sisäisen tarkastajan kanssa 20. tammikuuta 2009 pitämässä kokouksessa, joka oli avoin, internettelevision kautta lähetetty kokous, jossa sisäinen tarkastaja esitteli vuosikertomuksensa, sisäinen tarkastaja selitti, että hän oli vuonna 2007 hyväksynyt tai esittänyt 18 kertomusluonnosta muun muassa seuraavista aiheista:
                  
                              —
                           
                           
                              henkilöstön virkamatkakulut
                           
                        
                              —
                           
                           
                              tietotekniikan hallinnointi
                           
                        
                              —
                           
                           
                              ennakkomaksuvarojen, inventaarien ja talousarvion hallinta eräissä tiedotustoimistoissa
                           
                        
                              —
                           
                           
                              Euroopan tason poliittiset puolueet
                           
                        
                              —
                           
                           
                              henkilöstön jäsenten henkilökohtaiset etuudet
                           
                        
                              —
                           
                           
                              sisäisen valvonnan kehyksen tarkistuksen seuranta
                           
                        
                              —
                           
                           
                              parlamentin avustajakorvaus;
                           
                        
            
                  33.
               
               
                  huomauttaa, että tärkeimpiä sisäisen tarkastajan vuosikertomuksessa tehtyjä päätelmiä olivat seuraavat:
                  
                              —
                           
                           
                              tarkastettu parlamentin tietotekniikan hallinnointijärjestelmä ei antanut varmuutta siitä, että keskipitkällä aikavälillä tehdään oikeita tietoteknisiä valintoja tai että käynnissä olisi asianmukainen strateginen tietotekniikan suunnitteluprosessi;
                           
                        
                              —
                           
                           
                              henkilöstön jäsenten henkilökohtaisten etuuksien valvontatoimia olisi vahvistettava huomattavasti, niihin liittyviä tietoteknisiä hallintojärjestelmiä parannettava ja niiden hallinto- ja valvontatoimia tukevat menettelyt ja ohjeet olisi dokumentoitava asianmukaisesti;
                           
                        
                              —
                           
                           
                              Euroopan tason poliittisten puolueiden toimittamat tiedot ja asiakirjat eivät aina olleet riittäviä niiden esittämien rahoitustukihakemusten perusteeksi taikka menot hyväksyvä yksikkö ei aina pystynyt niiden perusteella varmentamaan, täyttikö maksupyyntö kelpoisuusehdot;
                           
                        
            
                  34.
               
               
                  panee merkille sisäisen tarkastajan esittämät näkemykset seuraavista seikoista ja kannattaa niitä:
                  
                              —
                           
                           
                              on tärkeää laatia keskushallinnon tasolla institutionaaliset menettelysäännöt, joita sovelletaan toimintaan ulkopuolisten konsulttien kanssa (jota koskevat ohjeet pääsihteeri hyväksyi heinäkuussa 2008);
                           
                        
                              —
                           
                           
                              on tärkeää varmistaa, että keskushallinnon tasolla toimii tehokas riskinhallintajärjestelmä, joka sisältää sovitut menettelyt riskien tunnistamiseksi ja arvioimiseksi, näihin riskeihin puuttumiseksi ja siitä raportoimiseksi ja valvonta- ja päätöksentekoelinten vakuuttamiseksi siitä, että riskinhallinta on toimivaa ja että riskeihin puuttuminen, sisäiset tarkastukset mukaan lukien, on asianmukaista;
                           
                        
            Sopimukset ja hankinnat
      
                  35.
               
               
                  muistuttaa, että parlamentti julkaisee yleiset tiedot hankintasopimuksista verkkosivustollaan ”pikalinkkien” (14) alla ja että varainhoitoasetuksen mukaisesti se julkaisee i) tarkat tiedot yli 60 000 euron arvoisista hankinnoista virallisessa lehdessä ja ii) luettelon 25 000–60 000 euron arvoisista hankinnoista verkkosivustollaan; pitää myönteisenä erittäin suurta avoimuusastetta, joka täten on saavutettu, mutta suosittaa, että saavutettavuuden parantamiseksi parlamentin verkkosivustolla on oltava myös yksi täydellinen ja kattava luettelo kaikista hankintasopimuksista;
               
            
                  36.
               
               
                  toteaa, että hallinnon budjettivallan käyttäjälle antama vuosikertomus urakoista sisältää seuraavat tiedot vuonna 2007 tehdyistä hankintasopimuksista:
                  
                               
                           
                           
                              Hankinnat
                           
                        
                              2007
                           
                           
                              2006
                           
                        
                              Hankinnat, joiden arvo on suurempi tai yhtä suuri kuin 25 000 euroa
                           
                           
                              331,5 milj. euroa
                              (249 hankintaa)
                           
                           
                              327,5 milj. euroa
                              (238 hankintaa)
                           
                        
                              Hankinnat, joiden arvo on suurempi tai yhtä suuri kuin 50 000 euroa
                           
                           
                              326,5 milj. euroa
                              (133 hankintaa)
                           
                           
                              322,3 milj. euroa
                              (112 hankintaa)
                           
                        
                              Hankinnat, joiden arvo on 25 000–60 000 euroa
                           
                           
                              5,2 milj. euroa
                              (116 hankintaa)
                           
                           
                              5,2 milj. euroa
                              (126 hankintaa)
                           
                        
            
                  37.
               
               
                  pitää myönteisinä tietoja, että avoimella menettelyllä tehtyjen hankintojen osuus sekä yhteenlasketun arvonsa puolesta että prosentuaalisen osuutensa puolesta kasvoi vuodesta 2006 vuoteen 2007:
                  
                              Menettelytyyppi
                           
                           
                              2007
                           
                           
                              2006
                           
                        
                              Arvo (euroina)
                           
                           
                              %-osuus
                           
                           
                              Arvo (euroina)
                           
                           
                              %-osuus
                           
                        
                              Avoin
                           
                           
                              162 124 519
                           
                           
                              49 %
                           
                           
                              123 936 713
                           
                           
                              38 %
                           
                        
                              Rajoitettu
                           
                           
                              59 593 905
                           
                           
                              18 %
                           
                           
                              12 438 031
                           
                           
                              4 %
                           
                        
                              Neuvottelu
                           
                           
                              109 763 269
                           
                           
                              33 %
                           
                           
                              191 162 868
                           
                           
                              58 %
                           
                        
                              
                                 Yhteensä
                              
                           
                           
                              331 481 693
                           
                           
                              100 %
                           
                           
                              327 537 612
                           
                           
                              100 %
                           
                        
            
                  38.
               
               
                  panee merkille, että hallinto on perustanut varainhoitoasetuksen 95 artiklassa tarkoitetun hankintamenettelyn ulkopuolelle suljettuja ehdokkaita tai tarjoajia koskevan tietokannan ja että se odottaa parhaillaan komissiolta ohjeita siitä, miten se koordinoidaan komission sen 17. joulukuuta 2008 hyväksymän asetuksen (15) ja päätöksen perusteella käynnistämien omien järjestelyjen kanssa;
               
            
                  39.
               
               
                  toteaa, että varainhoitoasetukseen tehdyistä tarkistuksista huolimatta siihen sisältyvät hankintoja koskevat säännöt ovat edelleen pienten toimielinten kannalta liiallisen raskaita, etenkin kun on kyse arvoltaan suhteellisen pieniä hankintoja koskevista tarjouksista; kehottaa komissiota – tämän tehdessä alustavaa työtään ennen varainhoitoasetukseen esitettävien mahdollisten muutosehdotusten laatimista – kuulemaan laajalti muiden toimielinten pääsihteereitä ja hallintoa varmistaakseen, että näiden näkökannat otetaan myös täysimääräisesti huomioon lopullisessa luonnoksessa;
               
            Johtaminen Euroopan parlamentin hallinnossa
      Johdon pääosasto
      
                  40.
               
               
                  pitää myönteisenä johdon pääosaston sitoutuneisuutta varainhoidon jatkuvaan parantamiseen tarkastelemalla perinpohjaisesti talousarvion toteutuksen ja siihen liittyvien menettelyjen eri näkökohtia; panee erityisesti merkille pyrkimykset lisätä henkilöstön tietoisuutta talousarvioon liittyvistä toimista;
               
            
                  41.
               
               
                  palauttaa mieliin vastuuvapauden myöntämistä varainhoitovuodelta 2004 koskeneessa päätöslauselmassa ensimmäisen kerran esittämänsä ehdotuksen riskinhallintajohtajan viran perustamisesta ja katsoo, että riskinhallintajohtajalla olisi oltava laaja ammatillinen kokemus alalta, hänen olisi voitava päättää asioista itsenäisesti ja autonomisesti, hänen olisi tunnettava perusteellisesti organisaation rakenne ja hallintotapa ja hänellä olisi oltava arvovaltaa, sillä hänen esittämänsä näkemykset saattaisivat asettaa poliittiset tai hallinnolliset päätökset vaakalaudalle;
               
            
                  42.
               
               
                  pitää välttämättömänä asettaa tämä riskinhallintajohtaja sellaiseen hallinnolliseen rakenteeseen, joka voi taata näiden kriteerien täysimääräisen noudattamisen;
               
            
                  43.
               
               
                  korostaa, että turvallisuus on erittäin arkaluonteinen ala missä tahansa parlamentissa ja etenkin erittäin näkyvässä monikansallisessa parlamentissa, jossa vierailee toistuvasti valtion- ja hallitusten päämiehiä kaikkialta maailmasta; kehottaa pääsihteeriä esittämään asiasta vastaavalle valiokunnalle tilannekatsauksen tältä alalta; muistuttaa tässä yhteydessä selkeiden viestintämenettelyjen merkityksestä tilanteissa, joissa parlamentin turvallisuus on merkittävästi vaarantunut;
               
            
                  44.
               
               
                  palauttaa mieliin puhemiehistön 29. marraskuuta 2006 tekemän päätöksen, jossa hyväksyttiin pääsihteerin ehdottama toiminnan jatkuvuutta ja kriisinhallintaa koskeva strategia; korostaa, että on ehdottoman välttämätöntä vihdoinkin laatia selkeät säännöt, jotka määrittävät parlamentin hallinnon sisäisen komentoketjun ja kriisinhallintarakenteen, ja odottaa johdon pääosaston tekevän kaikkensa tämän toteutumiseksi;
               
            
                  45.
               
               
                  on huolestunut siitä, että parlamentin tiloissa esiintyy yhä enemmän pikkurikollisuutta, enimmäkseen henkilökohtaisten tavaroiden, kuten salkkujen, kannettavien tietokoneiden, matkapuhelinten jne. näpistyksiä; kannattaa kaikkia hallinnon pyrkimyksiä kohentaa parlamentin tilojen turvallisuutta;
               
            
                  46.
               
               
                  panee merkille, että parlamentti osti vuonna 2005 kuusi henkilöskanneria turvallisuusriskeistä tehdyn analyysin ja ulkopuolisen konsultin neuvojen perusteella; panee merkille, että sen jälkeen, kun nämä henkilöskannerit ostettiin, parlamentti äänesti tällaisten skannerien lentokenttäkäyttöä vastaan; pyytää näin ollen pääsihteeriä tarkastelemaan mahdollisuuksia myydä skannerit pois; pyytää, että pääsihteeristö tiedottaa tulevaisuudessa ennen vastaavia hankintoja asiasta parlamentin jäsenille ja ottaa heidät mukaan päätöksentekoon;
               
            Sisäasioiden pääosasto ja ulkoasioiden pääosasto
      
                  47.
               
               
                  panee merkille, että sisäasioiden pääosaston ja ulkoasioiden pääosaston toimialayksiköt toimivat vuonna 2007 täydellä teholla ja että niiden kokonaisbudjetti oli 6 519 600 euroa; panee tyytyväisenä merkille, että ne ovat yhä paremmin pystyneet huolehtimaan ensisijaisesta tehtävästään eli parlamentin elinten työn avustamisesta; on tyytyväinen toimialayksiköiden omaksumaan linjaan, jonka mukaan laatu on ulkoisen asiantuntemuksen varmistamisessa päätavoitteena, ja kehottaa näitä yksiköitä miettimään tarkoin, mikä sopimusmalli pystyy tarjoamaan korkealaatuisimmat asiantuntijapalvelut pyynnön esittäneelle valiokunnalle;
               
            Viestinnän pääosasto
      
                  48.
               
               
                  panee merkille, että viestinnän pääosastoon kohdistuu yhä enemmän audiovisuaalisiin hankkeisiin sekä vierailukeskuksen toimintaan liittyviä vaatimuksia; panee tässä yhteydessä merkille uuden vierailukeskuksen valmistelutyöhön liittyvät pitkät ja raskaat menettelyt, joiden lopputuloksena on ollut 13 tarjouskilpailumenettelyä ja 20 erillistä hankintasopimusta;
               
            
                  49.
               
               
                  kehottaa pääsihteeriä täyttämään vierailukeskuksen projektiryhmää varten vuodeksi 2009 esitetyt uudet virat mahdollisimman nopeasti, jotta vierailukeskus pystyy avaamaan ovensa suurelle yleisölle vuoden 2010 alussa;
               
            
                  50.
               
               
                  pitää tervetulleena viestinnän pääosastossa aloitettua työtä, jolla valmistellaan käynnistettävää Web TV -hanketta, josta on alkuperäiseen tarjouskilpailuvaiheeseen liittyneiden vaikeuksien jälkeen nyt saatu testiversio; panee merkille, että testivaihe kesti syyskuusta 2008 maaliskuuhun 2009 ja että kansalaisille suunnattu tiedotuskampanja toteutettiin maaliskuussa 2009; panee merkille vaikeudet, joita kaikkien aikojen ensimmäiseen 20 kielellä toimivaan Web TV:hen liittyy;
               
            
                  51.
               
               
                  pitää myönteisenä, että Web TV lisää parlamentin työn avoimuutta, sillä valiokuntien kokouksia, kuulemisia ja muuta toimintaa voi seurata internetin välityksellä ja asiasta kiinnostuneet kansalaiset voivat seurata tärkeitä aiheita suorana lähetyksenä;
               
            
                  52.
               
               
                  panee merkille, että puhemiehistö hyväksyi 22. lokakuuta 2007 yksimielisesti vuoden 2009 Euroopan parlamentin vaalien strategian ja toimintasuunnitelman, jonka ensimmäinen täytäntöönpanovaihe alkoi vuonna 2008 ja joka huipentuu juuri ennen Euroopan parlamentin vaaleja;
               
            
                  53.
               
               
                  pitää myönteisenä parlamentin yhä innokkaampaa osallistumista yhteiskunnalliseen ja kulttuurialan toimintaan, josta ovat esimerkkeinä Lux-elokuvapalkinto, Euroopan parlamentin journalismipalkinto, kansalaispalkinto, Euroopan nuorisolle tarkoitettu Karlspreis-palkinto, Energy Globe Award -palkinnot, AGORA ja Euroopan nuorten mediapäivät, jotka kaikki käynnistettiin vuonna 2007, sekä muut perinteiset tapahtumat;
               
            
                  54.
               
               
                  panee merkille käyttäjien tyytyväisyyden Brysselissä sijaitsevan JAN-rakennuksen uuteen audiovisuaaliseen infrastruktuuriin, joka otettiin käyttöön vuosina 2006–2008, jotta voidaan tarjota uudenaikaiset varusteet mediapalveluita ja sisäisiä palveluita varten;
               
            
                  55.
               
               
                  pitää myönteisinä tiedotustoimistojen hallinnossa tapahtuneita parannuksia, sillä etenkin varainhoito näyttää niissä parantuneen niiden tietojen mukaan, joita sisäinen tarkastaja esitti asiasta vastaavan valiokunnan kuulemistilaisuudessa 20. tammikuuta 2009; korostaa parlamentin tiedotustoimistojen uuden tehtävänkuvauksen merkitystä, sillä se parantaa niiden näkyvyyttä ja saavutettavuutta kansalaisten kannalta;
               
            
                  56.
               
               
                  pitää valitettavana, että viestinnän pääosaston keskeisiä virkoja koskevia päätöksiä jouduttiin odottamaan kauan ja että johtoportaan virkoja oli näin ollen pitkään avoimina, mikä puolestaan lisäsi virassa olevien johtajien työtaakkaa;
               
            Henkilöstön pääosasto
      
                  57.
               
               
                  pitää myönteisenä, että henkilöstön pääosasto otti käyttöön Streamline-sovelluksen, joka tehostaa hallintoa huomattavasti ja jota kaikki henkilöstön jäsenet voivat helposti käyttää;
               
            
                  58.
               
               
                  pitää myönteisenä henkilöstön pääosaston aloittamaa henkilöstötarpeiden kartoitusta; kehottaa henkilöstön pääosastoa edelleen jatkamaan kartoitustyötä ja noudattamaan samanlaista lähestymistapaa kuin komission vastaavassa kartoituksessa, joka on johtanut huomattaviin parannuksiin henkilöstön määrän ja tehokkuuden suhteen;
               
            
                  59.
               
               
                  panee merkille, että uudistuksen yhteydessä säädetyt siirtymäajan säännökset palkkakertoimen käyttöönotosta (henkilöstösääntöjen liite XIII) ovat erityisen epäselvät ja jopa ristiriitaisuuksia sisältävät (16), että ne ovat johtaneet eri toimielinten välillä erilaisiin tulkintoihin ja lukuisiin oikeuskäsittelyihin yhteisöjen tuomioistuimessa; korostaa selkeyden ja yksinkertaisuuden merkitystä oikeudellisten tekstien laadinnassa; vaatii, että siirtymäaika vanhasta vuotta 2004 edeltäneestä palkkataulukosta uuteen uudistuksen jälkeiseen palkkataulukkoon pidetään mahdollisimman lyhyenä (komission laatimassa uudistusta edeltäneessä selvityksessä siirtymäajan suunniteltiin päättyvän vuoteen 2006 mennessä), ja odottaa mielenkiinnolla, mihin tulokseen pääsihteerin perustama asiaa käsittelevä työryhmä tarkastelunsa jälkeen tulee;
               
            
                  60.
               
               
                  muistuttaa, että – samaan aikaan kun talous- ja budjettihallinnon henkilöstön määrä kasvoi merkittävästi tarkistetussa varainhoitoasetuksessa asetettujen edellytysten vuoksi – toimielimen mahdollisuudet houkutella pätevää taloushallinnon henkilöstöä heikkenivät, kun henkilöstösääntöihin tehtiin vuonna 2004 huomattavia muutoksia, muun muassa laskettiin huomattavasti uusien virkamiesten palkkatasoa ja muiden heille palvelukseen otettaessa maksettavien etuuksien tasoa;
               
            
                  61.
               
               
                  huomauttaa, että ainakin yksi pääosasto korostaa toimintakertomuksessaan, että jälkitarkastukset ovat hyödyllisiä korjausta edellyttävien virheiden tai puutteiden havaitsemiseksi; huomauttaa, että kaikissa pääosastoissa ei tällä hetkellä ole jälkitarkastajaa;
               
            
                  62.
               
               
                  kehottaa teettämään riippumattomalla ulkopuolisella elimellä vuoden 2004 henkilöstösääntöuudistuksen kokonaisvaikutusta käsittelevän arvion, jossa tarkastellaan uudistuksen kustannuksia ja hyötyjä ja ennen kaikkea määritetään mahdolliset tahattomat vaikutukset, jotka vaikuttavat kielteisesti toimielinten toimintaan; kehottaa pääsihteeriä teettämään samanaikaisesti henkilöstön työtyytyväisyysselvityksen;
               
            
                  63.
               
               
                  panee merkille pääsihteerin esittämän yhteenvedon yksikönpäällikön virkaa ylempiin avoimiin virkoihin hakeneiden hakijoiden määrästä; on huolestunut siitä, että suureen osaan näistä viroista oli vain vähän hakijoita (1 tai 2); pyytää ryhtymään asianmukaisiin toimiin näihin virkoihin hakevien sisäisten hakijoiden määrän lisäämiseksi;
               
            Infrastruktuurin ja logistiikan pääosasto
      
                  64.
               
               
                  pitää valitettavana, että Strasbourgissa sijaitsevien SDM-, WIC- ja IP3-rakennusten ostamisen jälkeen niistä löydettiin asbestia paljon enemmän kuin ranskalainen asiantuntija alun perin ilmoitti; panee merkille, että asbesti on päätetty poistaa rakennuksissa työskentelevien ja vierailevien pitkän aikavälin suojelua ajatellen;
               
            
                  65.
               
               
                  pyytää puhemiestä ja pääsihteeriä varmistamaan, että asbestinpoistotyöt tehdään vastuuvapausmenettelyyn liittyneen kyselyn vastauksiin liitetyn toimintapöytäkirjan ja asiantuntijaraporttien mukaisesti ja asiantuntijoiden jatkuvan valvonnan alaisuudessa, jotta kaikki rakennuksissa purkutöiden aikana liikkuvat ja työskentelevät henkilöt ovat mahdollisimman hyvin suojattuja;
               
            
                  66.
               
               
                  panee merkille, että Brysselin liikuntakeskuksen laajennusta koskevista lopullisista kustannusarvioista päätetään meneillään olevan neuvottelumenettelyn päättyessä; kehottaa pääsihteeriä esittämään puhemiehistölle ja budjettivaliokunnalle lopulliset kustannusarviot ennen kuin töiden aloittamisesta tehdään lopullinen päätös; toteaa, ettei tähänastinen toiminta vastaa parlamentin jäsenten eikä eurooppalaisten veronmaksajien etuja;
               
            Käännöstoiminnan pääosasto ja tulkkaus- ja konferenssitoiminnan pääosasto
      
                  67.
               
               
                  panee huolestuneena merkille, että käännöstoiminnan pääosaston toimintakertomuksessa todetaan monikielisyyttä koskevia menettelysääntöjä noudatettavan vain 60 prosentissa tapauksista ja että menettelysääntöjen noudattamatta jättäminen on erityisen räikeää eräissä valiokunnissa; katsoo, että vähäinenkin luopuminen monikielisyydestä olisi suuri vahinko demokratian ja jäsenten tehtäviin liittyvien tavanomaisten vastuiden kannalta, ja kehottaa pääsihteeriä varmistamaan, että menettelysääntöjä noudatetaan asianmukaisesti;
               
            
                  68.
               
               
                  tukee pääsihteerin ehdotusta käynnistää käännös- ja tulkkauspalveluiden käyttäjille – valiokunnat, valtuuskunnat ja poliittiset ryhmät mukaan lukien – suunnattuja tiedotustoimia ja ehdottaa, että tuleviin ehdotuksiin sisältyisi käyttäjien virtuaalilaskutus;
               
            
                  69.
               
               
                  panee merkille, että puhemiehistö hyväksyi voimakkaasti tarkistetut menettelysäännöt kokouksessaan 17. marraskuuta 2008;
               
            
                  70.
               
               
                  onnittelee käännöstoiminnan pääosastoa ja tulkkaus- ja konferenssitoiminnan pääosastoa siitä, että ne ovat pystyneet hoitamaan ripeästi siirtymisen 11 virallisen kielen käyttämisestä 23 virallisen kielen käyttöön vuosina 2004–2009;
               
            
                  71.
               
               
                  panee merkille, että tulkkien työskentelyolosuhteet ovat heikentyneet tämän vaalikauden aikana jatkuvasti kasvavan työmäärän ja virkamatkoja koskevien sääntöjen ylitulkitsemisen vuoksi; kehottaa tulkkaus- ja konferenssitoiminnan pääosastoa tarkastelemaan asiaa kiireellisesti parantaakseen tulkkien työmotivaatiota; huomauttaa, että ongelmat koskevat enimmäkseen tärkeimpiä kieliyhdistelmiä, joilla on muita tiukempi aikataulu palvelujen suuren kysynnän vuoksi;
               
            
                  72.
               
               
                  pyytää pääsihteeriä esittämään vuodelta 2007 ja mahdollisuuksien mukaan vuodelta 2008 yhteenvedon kokouksista, jotka peruttiin niin myöhään, että tulkkien ja muun tukihenkilöstön työaikatauluja ei voinut enää muuttaa, ja sisällyttämään siihen tiedot aiheutuneista kokonaiskustannuksista sekä siitä, keneltä nämä kustannukset laskutettiin;
               
            Varainhoidon pääosasto
      
                  73.
               
               
                  panee merkille yksinkertaistamista käsittelevän työryhmän työn; kehottaa pääsihteeriä antamaan asiasta vastaavalle valiokunnalle lyhyen selvityksen työryhmän työn tuloksista; odottaa, että kyseiseltä valiokunnalta pyydetään virallinen lausunto ennen kuin suunnitellaan minkäänlaisia muutoksia varainhoitoa koskeviin sääntöihin;
               
            
                  74.
               
               
                  vaatii, että jäsenten asemaa koskevien sääntöjen soveltamisohjeiden on oltava selkeät ja helposti noudatettavissa;
               
            
                  75.
               
               
                  kehottaa pääsihteeriä perustamaan kaikille jäsenille heinäkuusta 2009 alkaen avoimen palvelun, joka neuvoo heitä uusien jäsenten asemaa koskevien sääntöjen asianmukaisessa soveltamisessa ja kertoo heille niissä säädetyistä oikeuksista ja velvollisuuksista sekä neuvoo avustajasopimusten asianmukaisessa käsittelyssä;
               
            
                  76.
               
               
                  katsoo, että parlamentin jäsenillä olisi parlamentaarisia tehtäviä hoitaessaan oltava oikeus käyttää heidän parlamenttityönsä aikataulun kannalta sopivinta liikennemuotoa, joka on helppokäyttöisin, nopein ja edullisin parlamentin kannalta;
               
            
                  77.
               
               
                  kehottaa pääsihteeriä antamaan käyttöön tarvittavat määrärahat ja henkilöresurssit, joiden avulla uudet avustajien asemaa koskevat säännöt voidaan panna pikaisesti täytäntöön;
               
            
                  78.
               
               
                  kehottaa teettämään riippumattomalla elimellä yleisarvion ulkopuolisten palveluntarjoajien kanssa sellaisilla aloilla, kuten tietotekniikka, turvallisuus, kahvilat, ravintolat, henkilöstöruokalat, matkatoimisto, siivous ja kiinteistöjen ylläpito, tehtyjen sopimusten moitteettomasta varainhoidosta, vaikuttavuudesta ja tehokkuudesta kiinnittäen erityistä huomiota seuraaviin seikkoihin:
                  
                              —
                           
                           
                              valintamenetelmä
                           
                        
                              —
                           
                           
                              sopivin sopimustyyppi
                           
                        
                              —
                           
                           
                              mahdollinen valvontavallan menetys liiallisen ulkoistamisen seurauksena
                           
                        
                              —
                           
                           
                              palkkio- ja laskutusjärjestelmien avoimuus
                           
                        
                              —
                           
                           
                              tukeutuminen komissiopalkkioon palkkaan vaikuttavana tekijänä
                           
                        
                              —
                           
                           
                              monopolien muodostama ongelma tiettyjen alojen palveluiden tarjonnassa
                           
                        
                              —
                           
                           
                              parlamentin talousarviosta suoritettavien maksujen perustelut;
                           
                        
            
                  79.
               
               
                  suosittelee, että parlamentin sisäinen tarkastaja ottaa edellä mainitut alueet ja asiat huomioon tehdessään riskianalyysiä, johon hänen tulevat työohjelmansa perustuvat;
               
            Innovoinnin ja teknisen tuen pääosasto
      
                  80.
               
               
                  muistuttaa, että asiasta vastaavassa valiokunnassa 20. tammikuuta 2009 järjestetyssä sisäisen tarkastajan kuulemisessa kävi ilmi, että vuonna 2007 oli suuria ongelmia parlamentin tietotekniikan hallintomallissa ja että parlamentin tietotekniikkapolitiikan rakenteita, perinteitä ja hallintoa oli muutettava merkittävästi; katsoo, että parlamentin tietotekniikka on erittäin kiireellisesti saatettava vastaamaan uudenaikaisen tietotekniikkahallinnon tärkeimpiä vaatimuksia, jotka kehittäisivät sitä lähemmäs COBIT-standardeja (Control Objectives for Information and related Technology);
               
            
                  81.
               
               
                  korostaa, että tavoitteen saavuttaminen edellyttää parlamentin tarpeiden ja strategioiden perusteellista analysointia, jotta poliittiset vaatimukset ja tietotekniikan välineet saadaan vastaamaan toisiaan, pitäen mielessä, että elämme yhä digitaalisemmassa maailmanlaajuisessa ympäristössä, jossa poliittisten suuntaviivojen olisi oltava lopullisen päämäärän ohjaavana tekijänä ja tietoteknisten välineiden olisi täydellisesti tuettava näitä päämääriä; katsoo, että tällainen lähestymistapa on mahdollinen vain, jos käytetään tietotekniikkahallinnon rakenteita; kehottaa näin ollen puhemiehistöä tekemään tarvittavat päätökset;
               
            Parlamentin avustajakorvaus
      
                  82.
               
               
                  on tyytyväinen, että pääsihteeri on – vastauksena aiempiin vastuuvapauspäätöslauselmiin sekä tilintarkastustuomioistuimen ja sisäisen tarkastajan kertomuksiin – onnistunut saamaan käytännössä kaikkien korvausten tasaamiseksi tarvittavat tositteet (99,9 prosenttia) kaudelta 2004–2007; panee merkille 13. joulukuuta 2006 käyttöön otetun yksinkertaistetun korvauksia koskevan menettelyn, jonka mukaan Euroopan parlamentin jäsenten ei enää tarvitse toimittaa maksuasiamiesten ja palveluntarjoajien laskuja ja maksutositteita, mutta heidän on säilytettävä ne; toteaa, että jäsenten on nyt toimitettava jäljennökset maksuasiamiesten ja palvelujentarjoajien antamista ”menoilmoituksista” ja ”laskutuksia koskevista ilmoituksista”;
               
            
                  83.
               
               
                  palauttaa mieleen varainhoitovuotta 2006 koskeneen vastuuvapauspäätöslauselmansa (17) 59 ja 61 kohdan; pyytää pääsihteeriä toimittamaan jäsenille, jotka ovat noudattaneet parlamentin avustajakorvausta koskevia sääntöjä, hallinnolta kirjeen, jossa asia todetaan;
               
            
                  84.
               
               
                  pitää myönteisenä, että pääsihteeri lupasi asiasta vastaavan valiokunnan 20. tammikuuta 2009 järjestämässä kuulemisessa, että jäsenille järjestetään heinäkuusta 2009 alkaen jäsenvaltiota kohti vähintään yksi virallinen maksuasiamies, jonka parlamentti on palkannut hallinnoimaan jäsenten paikallisia avustajia koskevia sopimuksia ja kaikkia niihin liittyviä asioita, pitäen samalla kuitenkin mielessä soveltamisohjeissa määrätyt muut vaihtoehdot;
               
            
                  85.
               
               
                  kehottaa puhemiehistöä varmistamaan paikallisille avustajille yhdenvertaisen pääsyn parlamentin kiinteistöihin sen kolmessa toimipaikassa;
               
            Poliittiset ryhmät (tilinpäätöksen ja menettelyjen tarkastelu – budjettikohta 4 0 0 0)
      
                  86.
               
               
                  pitää myönteisenä, että poliittisten ryhmien tilinpäätökset (18) ja niiden sisäiset varainhoitoa koskevat säännöt julkaistaan parlamentin verkkosivustolla; kiinnittää kuitenkin huomiota eri poliittisten ryhmien laatimien sisäisten varainhoitoa koskevien sääntöjen suuriin keskinäisiin eroihin;
               
            
                  87.
               
               
                  toteaa, että vuonna 2007 alamomentin 4 0 0 0 määrärahat käytettiin seuraavalla tavalla:
                  
                              (euroina)
                           
                        
                              Talousarviossa 2007 oleva kokonaismäärä
                           
                           
                              75 211 947
                           
                        
                              Sitoutumattomat jäsenet
                           
                           
                              673 575
                           
                        
                              Ryhmien käytettävissä oleva määrä
                           
                           
                              74 538 372
                           
                        
                              Ryhmä
                           
                           
                              Parlamentin talousarvioon otettu määräraha
                           
                           
                              Ryhmän omat ja siirretyt varat
                           
                           
                              Menot 2007
                           
                           
                              Käytettävissä olevien määrärahojen käyttöaste
                           
                           
                              Määrärahojen siirron yläraja (19)
                              
                           
                           
                              Siirretty vuodelle 2008
                           
                        
                              PPE
                           
                           
                              18 197 622
                           
                           
                              9 449 345
                           
                           
                              18 572 670
                           
                           
                              67,18 %
                           
                           
                              9 098 811
                           
                           
                              9 074 297
                           
                        
                              PSE
                           
                           
                              14 165 895
                           
                           
                              7 265 776
                           
                           
                              14 827 524
                           
                           
                              69,19 %
                           
                           
                              7 082 948
                           
                           
                              6 604 146
                           
                        
                              ALDE
                           
                           
                              6 703 291
                           
                           
                              3 560 145
                           
                           
                              7 461 720
                           
                           
                              72,70 %
                           
                           
                              3 351 646
                           
                           
                              2 801 716
                           
                        
                              Verts/ALE
                           
                           
                              2 690 396
                           
                           
                              1 434 335
                           
                           
                              3 167 057
                           
                           
                              76,78 %
                           
                           
                              1 345 198
                           
                           
                              957 674
                           
                        
                              GUE/NGL
                           
                           
                              2 740 154
                           
                           
                              994 094
                           
                           
                              2 835 166
                           
                           
                              75,92 %
                           
                           
                              1 370 077
                           
                           
                              899 083
                           
                        
                              UEN
                           
                           
                              2 797 063
                           
                           
                              541 496
                           
                           
                              2 436 330
                           
                           
                              72,98 %
                           
                           
                              1 398 532
                           
                           
                              902 230
                           
                        
                              IND/DEM
                           
                           
                              1 502 292
                           
                           
                              1 044 042
                           
                           
                              1 821 789
                           
                           
                              71,55 %
                           
                           
                              751 146
                           
                           
                              724 546
                           
                        
                              ITS
                           
                           
                              1 441 708
                           
                           
                              10 718
                           
                           
                              1 130 306
                           
                           
                              77,82 %
                           
                           
                              720 854
                           
                           
                              – (20)
                              
                           
                        
                              NI
                           
                           
                              538 048
                           
                           
                              135 527
                           
                           
                              450 827
                           
                           
                              66,93 %
                           
                           
                              269 024
                           
                           
                              117 207
                           
                        
                              
                                 Yhteensä
                              
                           
                           
                              50 776 469
                           
                           
                              24 435 478
                           
                           
                              52 703 387
                           
                           
                              70,07 %
                           
                           
                              25 388 234
                           
                           
                              22 508 559
                           
                        
            
                  88.
               
               
                  huomauttaa, että ulkopuoliset tilintarkastajat hyväksyivät vuonna 2007 kahden poliittisen ryhmän tilit varauksin;
               
            
                  89.
               
               
                  panee merkille, että käsitellessään päätöstä poliittisten ryhmien tilien päättämisestä varainhoitovuodelta 2007 kokouksessaan 7. heinäkuuta 2008 puhemiehistö ilman keskustelua
                  
                              —
                           
                           
                              pani merkille ja hyväksyi ryhmien toimittamat asiakirjat sekä sitoutumattomien jäsenten lopulliset konsolidoidut tilinpäätökset
                           
                        
                              —
                           
                           
                              salli PPE-DE-ryhmän sisällyttää vuoden 2007 tileihinsä tiettyihin vuosien 2005–2007 henkilöstökustannuksiin liittyvät menot, jotka parlamentti laskutti sisäisesti 31. tammikuuta 2008 jälkeen
                           
                        
                              —
                           
                           
                              lykkäsi päätöksen tekemistä entisen ITS-ryhmän lopullisesta tilinpäätöksestä;
                           
                        
            
                  90.
               
               
                  panee lisäksi merkille, että 14. marraskuuta 2007 hajonneen ITS-ryhmän tileihin, jotka toimitettiin talousarvion valvontavaliokunnan puheenjohtajalle 4. marraskuuta 2008, oli liitetty tilintarkastustodistus, johon i) sisältyi huomautuksia riittämättömistä sisäisistä tarkastuksista, mistä kertoi palkan maksaminen henkilöstön jäsenelle, jonka kanssa ei ollut tehty sopimusta, ja jossa ii) viitattiin entistä työntekijää vastaan aloitettuun kurinpitomenettelyyn;
               
            
                  91.
               
               
                  panee merkille, että ITS-ryhmä maksoi parlamentille takaisin avustuksensa jäljellä olevan saldon eli 317 310,23 euroa huhtikuussa 2008;
               
            Euroopan tason poliittiset puolueet
      
                  92.
               
               
                  panee merkille, että käsitellessään päätöstä poliittisten puolueiden tilien päättämisestä varainhoitovuodelta 2007 kokouksessaan 7. heinäkuuta 2008 puhemiehistö, joka teki päätöksen ilman keskustelua, hyväksyi lopulliset kertomukset parlamentin talousarviosta avustusta saavien poliittisten puolueiden toimintaohjelmien täytäntöönpanosta ja niiden tilinpäätökset;
               
            
                  93.
               
               
                  toteaa, että vuonna 2007 alamomentin 4 0 2 0 määrärahat käytettiin seuraavalla tavalla:
                  
                              (euroina)
                           
                        
                              Sopimuksen mukaisen vuoden 2007 talousarvion toteutuminen
                           
                        
                              Puolue
                           
                           
                              Omat varat
                           
                           
                              EP:n avustukset yhteensä
                           
                           
                              Tulot yhteensä
                           
                           
                              Avustusten osuus tukikelpoisista menoista (enint. 75 %)
                           
                        
                              PPE
                           
                           
                              1 150 174,16
                           
                           
                              3 156 413,79
                           
                           
                              4 306 587,95
                           
                           
                              75,00 %
                           
                        
                              PSE
                           
                           
                              1 033 792,85
                           
                           
                              2 992 217,56
                           
                           
                              4 026 010,41
                           
                           
                              75,00 %
                           
                        
                              ELDR
                           
                           
                              382 797,45
                           
                           
                              1 022 343,98
                           
                           
                              1 405 141,43
                           
                           
                              74,00 %
                           
                        
                              EFGP
                           
                           
                              243 733,02
                           
                           
                              631 750,00
                           
                           
                              875 483,02
                           
                           
                              74,05 %
                           
                        
                              GE
                           
                           
                              179 599,61
                           
                           
                              524 251,22
                           
                           
                              703 850,83
                           
                           
                              75,00 %
                           
                        
                              PDE
                           
                           
                              52 861,45
                           
                           
                              152 610,87
                           
                           
                              205 472,32
                           
                           
                              75,00 %
                           
                        
                              AEN
                           
                           
                              53 496,02
                           
                           
                              159 137,64
                           
                           
                              212 633,66
                           
                           
                              74,84 %
                           
                        
                              ADIE
                           
                           
                              82 775,00
                           
                           
                              239 410,00
                           
                           
                              322 185,00
                           
                           
                              74,46 %
                           
                        
                              EFA
                           
                           
                              81 354,87
                           
                           
                              215 197,63
                           
                           
                              296 552,50
                           
                           
                              75,00 %
                           
                        
                              EUD
                           
                           
                              73 951,00
                           
                           
                              226 279,50
                           
                           
                              300 230,50
                           
                           
                              75,00 %
                           
                        
                              
                                 Yhteensä
                              
                           
                           
                              3 334 535,43
                           
                           
                              9 319 612,19
                           
                           
                              12 654 147,62
                           
                           
                              74,81 %
                           
                        
            
                  94.
               
               
                  huomauttaa, että tilintarkastajat vahvistivat kaikissa kertomuksissa varauksetta, että kirjanpito on suoritettu asetuksen (EY) N:o 2004/2003 (21) säännösten mukaisesti ja että kirjanpidossa annetaan oikea ja totuudenmukainen kuva poliittisten puolueiden taloudellisesta tilanteesta varainhoitovuoden 2007 päättyessä; huomauttaa, että parlamentin sisäisen tarkastajan arvio asiaan liittyvien säännösten noudattamisesta oli kriittisempi;
               
            
                  95.
               
               
                  kehottaa pääsihteeriä julkaisemaan avustusta saavien poliittisten puolueiden tilinpäätökset ja tilintarkastajien kertomukset parlamentin verkkosivustolla;
               
            
                  96.
               
               
                  pyytää, että sen asiasta vastaavalle valiokunnalle ilmoitetaan, mitä jatkotoimenpiteitä on toteutettu elokuussa 2007 julkaistun, Euroopan tason poliittisille puolueille myönnettäviä avustuksia koskevien sääntöjen täytäntöönpanosta annetun sisäisen tarkastajan kertomuksen perusteella (ks. vuotta 2006 koskevan, 22. huhtikuuta 2008 annetun vastuuvapauspäätöslauselman 55 kohta);
               
            
                  97.
               
               
                  panee merkille, että kahden puolueen (AEN ja PDE) talousarvion toteutus jäi vuosien 2005 ja 2006 tapaan selvästi jälkeen alustavasta talousarviosta ja että tulojen ja menojen hyväksyjää kehotettiin perimään vuoden 2007 osalta takaisin
                  
                              —
                           
                           
                              81 294,07 euroa AEN:ltä,
                           
                        
                              —
                           
                           
                              269 153,40 euroa PDE:ltä sekä
                           
                        
                              —
                           
                           
                              49 819 euroa ADIE:ltä;
                           
                        
            
                  98.
               
               
                  muistuttaa, että kokouksessaan 8. lokakuuta 2008 puhemiehistö pani merkille ehdotuksen poliittisten puolueiden Euroopan parlamentin vaalien yhteydessä toteuttamia vaalikampanjoita koskevista käytännesäännöistä;
               
            
                  99.
               
               
                  muistuttaa, että vuonna 2008 käsiteltiin ensimmäisen kerran asetuksen (EY) N:o 1524/2007 (22) mukaisesti parlamentin talousarviosta myönnettävää rahoitusta koskevia eurooppalaisten poliittisten säätiöiden hakemuksia; kehottaa asiasta vastaavaa valiokuntaansa tarkastelemaan näiden varojen käyttöä varainhoitovuotta 2008 koskevassa vastuuvapausmenettelyssä;
               
            Vapaaehtoinen eläkerahasto
      
                  100.
               
               
                  toteaa, että keväällä 2008 vapaaehtoisessa eläkerahastossa oli 1 113 jäsentä, joista 478 oli edustajantoimessa olevia parlamentin jäseniä (61 prosenttia kaikista jäsenistä), 493 eläkeläisiä (joista 56 oli kuolleiden parlamentin jäsenten perheenjäseniä) ja 142 eläkeoikeuksia ansainneita järjestelmästä poistuneita jäseniä;
               
            
                  101.
               
               
                  huomauttaa, että rahaston varat olivat 214 887 336 euroa 31. joulukuuta 2007; toteaa, että sijoitetun pääoman tuotto vuonna 2007 oli 1,2 prosenttia;
               
            
                  102.
               
               
                  panee merkille – jäsenten vapaaehtoista eläkerahastoa hallinnoivan voittoa tavoittelemattoman yhdistyksen tilinpäätökseen liittyen – riippumattoman tilintarkastajan lausunnon, joka ei sisältänyt varaumia mutta jossa todettiin, että voittoa tavoittelemattoman yhdistyksen varat olivat vakuutusmatemaattisesti 30 917 229 euroa alijäämäiset 31. joulukuuta 2007 (2006: 26 637 836 euroa);
               
            
                  103.
               
               
                  panee lisäksi merkille ulkopuolisen tilintarkastajan lausunnon, että lopullinen vastuu etuuksien maksamisesta on parlamentilla, kuten määrätään parlamentin hyväksymien Euroopan parlamentin jäsenten asemaa koskevien sääntöjen 27 artiklassa, jossa todetaan, että ”hankitut oikeudet ja odotusoikeudet säilyvät täysimääräisinä”;
               
            
                  104.
               
               
                  katsoo, että tämä tulkinta ei täysin sovi yhteen sen kanssa, että vapaaehtoisen eläkerahaston oli alun perin tarkoitus olla toimielimen rakenteiden ulkopuolinen itsehallinnollinen yksikkö; kehottaa oikeudellista yksikköä kertomaan ennen uusien jäsenten asemaa koskevien sääntöjen voimaantuloa näkemyksensä siitä, onko lopullinen vastuu vapaaehtoisesta eläkerahastosta rahastolla ja sen jäsenillä vai parlamentilla, eurooppalaisten veronmaksajien edut tarkasti huomioon ottaen;
               
            
                  105.
               
               
                  panee merkille aikomuksen neuvotella parlamentin ja rahaston välisestä sopimuksesta; huomauttaa, että parlamentti ei vallitsevassa taloudellisessa tilanteessa missään tapauksessa tarjoa ylimääräistä rahoitusta talousarviosta rahaston alijäämän kattamiseksi, kuten se aiemmin teki, ja lisäksi että, jos parlamentin on taattava eläkeoikeudet, sillä olisi oltava täysi valvontavalta rahastoon ja sen investointipolitiikkaan nähden;
               
            
                  106.
               
               
                  palauttaa mieleen parlamentin vapaaehtoisesta eläkejärjestelmästä teettämän riippumattoman vakuutusmatemaattisen arvion (23), jossa todettiin, että i) kassavirtatuloilla pystyttäisiin rahoittamaan eläkkeet vuoteen 2015 asti, jonka jälkeen olisi ryhdyttävä realisoimaan varoja erääntyneiden eläkkeiden maksamiseksi ja lisäksi että ii) rahasto olisi voimassaoloajan päättyessä ylijäämäinen, jos järjestelmän vakuutusmatemaatikon käyttämät oletukset osoittautuvat oikeiksi; panee merkille, että pääsihteeri on tilannut uuden vakuutusmatemaattisen selvityksen, jossa tarkastellaan tilannetta syntyneen rahoitus-/pankkikriisin jälkeen;
               
            
                  107.
               
               
                  pitää myönteisenä tietoja, että, kuten aiemmissa vastuuvapauspäätöslauselmissa on suositeltu, rahaston jäsenet nyt maksavat yksi kolmasosaa käsittävän maksuosuutensa ulkopuoliselta yksityiseltä tililtä sen sijaan, että parlamentin hallinto pidättäisi sen automaattisesti yleisestä kulukorvauksesta;
               
            
                  108.
               
               
                  panee kuitenkin merkille, että jäsenten kuluja ja korvauksia koskevien sääntöjen liitteen III mukaista vanhuuseläkettä koskevat jäsenten maksuosuudet kerätään edelleen yleisestä kulukorvauksesta;
               
            
                  109.
               
               
                  panee merkille, että puhemiehistö päätti kokouksessaan 22. lokakuuta 2007 olla noudattamatta Euroopan oikeusasiamiehen suositusta (valitus 655/2006/(SAB)ID), että parlamentin olisi annettava mahdollisuus tutustua vapaaehtoisen eläkejärjestelmän jäsenluetteloon, huolimatta Euroopan tietosuojavaltuutetun antamasta myönteisestä lausunnosta; kehottaa puhemiehistöä harkitsemaan kantaansa uudelleen ja julkaisemaan luettelon parlamentin oikeudellisen yksikön neuvojen mukaisesti ja noudattaen unionin avoimuuspolitiikkaa, jonka linjana on julkistaa kaikki yhteisön rahoituksen saajat;
               
            Ympäristö
      
                  110.
               
               
                  muistuttaa, että puhemies ja pääsihteeri allekirjoittivat 27. marraskuuta 2007 sopimuksen ympäristöhyväksynnän hakemisesta parlamentin rakennuksille ja että samanaikaisesti pääsihteeri käynnisti tarvittavat menettelyt parlamentin rekisteröimiseksi yhdeksi niistä elimistä, jotka ottavat osaa EMAS-järjestelmään (ympäristöasioiden hallintajärjestelmä) Belgiassa, Ranskassa ja Luxemburgissa;
               
            
                  111.
               
               
                  huomauttaa, että parlamentin kaikilla kolmella toimipaikalla on nyt EMAS-hyväksyntä ja että se on ainoa EU:n toimielin, jolla on tällainen sertifioitu tunnustus ympäristöpolitiikan alalla;
               
            
                  112.
               
               
                  huomauttaa, että puhemiehistö asetti 18. kesäkuuta 2007 ympäristöasioiden hallintajärjestelmän ensimmäiseksi ja tärkeimmäksi tavoitteeksi vähentää hiilidioksidipäästöjä 30 prosentilla vuoteen 2020 mennessä, mikä on sopusoinnussa parlamentin 24. huhtikuuta 2007 vastuuvapauden myöntämisestä varainhoitovuodelta 2005 tekemän päätöksen kanssa;
               
            
                  113.
               
               
                  pyytää pääsihteeriä antamaan asiasta vastaaville valiokunnille hyvissä ajoin ennen ensi vuoden vastuuvapausmenettelyä tiedot parlamentin 24. huhtikuuta 2007 vastuuvapauden myöntämisestä varainhoitovuodelta 2005 antamaan päätöslauselmaan sisältyvien suositusten perusteella toteutetuista ympäristötoimenpiteistä sekä tarkat tiedot niiden avulla aikaansaaduista hiilidioksidipäästövähennyksistä;
               
            Jäsenten kassaa koskeva asia
      
                  114.
               
               
                  panee merkille, että vuonna 2007 saatiin ratkaistua asia, joka koski vuonna 1982 todettua 4 136 125 Belgian frangin suuruista erotusta kassatilien ja liikekirjanpidon välillä; panee lisäksi merkille, että kysymys tuolloista ennakoiden hoitajaa ja avustavaa tilinpitäjää koskeneista takuutileistä ratkesi myös samassa yhteydessä.
               
            
         (1)  EUVL L 77, 16.3.2007.
      
         (2)  EUVL C 287, 10.11.2008, s. 1.
      
         (3)  EUVL C 148, 13.6.2008, s. 1.
      
         (4)  EUVL C 286, 10.11.2008, s. 1.
      
         (5)  EUVL C 287, 10.11.2008, s. 111.
      
         (6)  EYVL L 248, 16.9.2002, s. 1.
      
         (7)  PE 349.540/Bur/ann/def.
      
         (8)  EUVL C 291 E, 30.11.2006, s. 311.
      
         (9)  EUVL C 286, 10.11.2008, 11.6 kohta.
      
         (10)  Neuvoston asetus (EY, Euratom) N:o 723/2004, annettu 22. maaliskuuta 2004, Euroopan yhteisöjen virkamiehiin sovellettavien henkilöstösääntöjen ja yhteisöjen muuta henkilöstöä koskevien palvelussuhteen ehtojen muuttamisesta (EUVL L 124, 27.4.2004, s. 1).
      
         (11)  EUVL L 55, 27.2.2009, s. 1.
      
         (12)  Selvitys talousarvio- ja varainhallinnosta – EU:n talousarvion pääluokka I – Varainhoitovuosi 2007 (EUVL C 148, 13.6.2008, s. 1).
      
         (13)  EUVL L 187, 15.7.2008, s. 3.
      
         (14)  http://www.europarl.europa.eu/parliament/expert/staticDisplay.do?id=62&language=EN
      
         (15)  Komission asetus (EY, Euratom) N:o 1302/2008, annettu 17. joulukuuta 2008, poissulkemisia koskevasta keskustietokannasta (EUVL L 344, 20.12.2008, s. 12).
      
         (16)  Parlamentin vastaus tilintarkastustuomioistuimen vuosikertomuksen 11.7 kohtaan.
      
         (17)  Euroopan parlamentin päätöslauselma 22. huhtikuuta 2008, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka I – Euroopan parlamentti (EUVL L 88, 31.3.2009, s. 3).
      
         (18)  http://www.europarl.europa.eu/groups/accounts_en.htm
      
         (19)  Alamomentin 4 0 0 0 määrärahojen käyttöä koskevien sääntöjen 2.1.6 kohta.
      
         (20)  Ryhmä hajosi 14. marraskuuta 2007, minkä jälkeen se maksoi käyttämättä jääneet määrärahat takaisin EP:lle.
      
         (21)  Euroopan parlamentin ja neuvoston asetus (EY) N:o 2004/2003, annettu 4. marraskuuta 2003, Euroopan tason poliittisia puolueita ja niiden rahoitusta koskevista säännöistä (EUVL L 297, 15.11.2003, s. 1).
      
         (22)  Euroopan parlamentin ja neuvoston asetus (EY) N:o 1524/2007, annettu 18. joulukuuta 2007, Euroopan tason poliittisia puolueita ja niiden rahoitusta koskevista säännöistä annetun asetuksen (EY) N:o 2004/2003 muuttamisesta (EUVL L 343, 27.12.2007, s. 5).
      
         (23)  ”Final report: liabilities and assets analysis”, marraskuu 2007, AON Consulting Belgium NV/SA.